Volkstaat: wees realisties en staan by ons ideaal! – Hartlander
Volkstaat: wees realisties en staan by ons ideaal!
On Maart 16, 2012 Augustus 30, 2016 By VoorgrondIn WAT IS DIE STORIE?
Skrywer: Carel Boshoff (iv), President van die Afrikanervryheidstigting (Orania Beweging)
Daarop het ek al ‘n duisendmaal gesê dit is waar, maar ons moet werk met wat ons het. Ons verkondig die gedagte al vir veertig jaar en ons pleit by Afrikaners om dit te ondersteun. Ons kan wens dat ‘n honderdduisend al hulle lot by ons moes ingooi, maar as dit eenduisend is wat hierheen getrek het en twee en ‘n half duisend hulle steun in die vorm van lidmaatskap en deelname gee, dan werk ons daarmee. Eerder ‘n halwe eier as ‘n leë dop! Die kleine is die voorloper van die grote, nie die plaasvervanger daarvan nie.
Dit is waar, toe het ons groot gedink en groot gepraat. Maar elke tydperk het ‘n logika van sy eie. Voor 1994 het Afrikaners oor Suid-Afrika se staatsmag beskik en dit was heel denkbaar dat ons die onvolhoubare soewereiniteit oor die hele Suid-Afrika as’t ware inruil vir volhoubare soewereiniteit oor ‘n kleiner deel daarvan – as ons genoeg Afrikaners kon oorreed om dit te ondersteun! Die feit bly egter staan dat volkstaters nie op ‘n realistiese plan kon ooreenkom nie en dat, deels as gevolg daarvan, die meeste Afrikaners nie volkstaters geword het nie. Intussen het die geskiedenis sy loop geneem en van ons grootpratery het nie eers warm wind oorgebly nie.
Dit het ons gedoen en ons het die gedagte nie prysgegee nie. Ons het egter geleer dat dit nie die grootte van die uitnodiging is wat die grootte van die opkoms bepaal nie, die geloofwaardigheid daarvan bepaal die opkoms. Orania het die geloofwaardigheid van ‘n werklikheid wat nie misken kan word nie. Dit bied die grondslag waarop ons kan doen wat ‘n nuwe tydperk van ons vra. Wat dit vra is ‘n plaasvervanger vir die woorde “ons sal lewe, ons sal sterwe, ons vir jou Suid-Afrika”. Ons mense neem verbasend stadig afskeid van “ons” Suid-Afrika, deels omdat die leemte wat dit laat te groot is. Vir ons om te slaag moet die groot Orania, die beliggaamde Orania-gedagte, daardie leemte kan vul. Om dit reg te kry het ons meer as planne nodig, ons het ook hoopgewende werklikhede nodig – simbolies gewigtig, al is dit nog klein.
Met wat jy sê, kan ek nie stry nie, maar dit voel ‘n bietjie vaag en abstrak. Dit voel nie of ek daadwerklik daartoe bydra nie, selfs nie al bly ek in Orania nie.
As dit waar is, moet ons teruggaan tekenbord toe met die draers van ons gedagte. Dan moet ons weer na die funksionering van ons organisasie kyk.
Miskien is ‘n goeie punt om te begin – vir ons leiers en ons deelnemers – die Vryheidstigting se algemene doel. Tob ‘n bietjie oor hierdie bedrieglik eenvoudige woorde, want dit gaan nie ééndag eers van krag word nie, ons is nou al daarmee besig:
Vry Afrikaner voetnota: Bou saam met ons en werk saam met ons om ons vryheid te herstel deur ook aan te sluit by die Orania Beweging. Raak betrokke in welke wyse jy ook al kan – dit begin deur eenvoudig net ‘n lid te word: skakel 053 207 0062, of stuur ‘n e-pos na inligting@orania.co.za
‘n Vark skree uit lalaland: 20 Jaar na die 1992 Referendum
3 thoughts on “Volkstaat: wees realisties en staan by ons ideaal!”
Maart 17, 2012 at 1:10 NM	 Antwoord
Terug pieng: Volkstaat: wees realisties en staan by ons ideaal! | osbp2012
Uitstekend, Carel. Ik zag je ook op internet in een vraaggesprek met die of gene en ik vond je standpunten goed verdedigd, realitstisch en bevrijdend principieel. Ik denk, dat met zo’n verstandig fundament Orania en de volkstaat een kans maakt. Maar er ligt nog een heleboel voor de boeg, om te doen, een heleboel.
Oktober 22, 2012 at 1:05 NM	 Antwoord